text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Sabuw biya te’a’asabun isan men kwanabirumih , anayabin anun boro men hina’asabunimih , baise God isan i kwanabir , anayabin i boro biya naatu anun hairi’ika na’asbunuwen hinamorob .
| Bible_taxi1500 | Latn | aai_Latn |
Mamu kwikwik rou’ab hai baiyan i one toea’maim boro inatubun , baise mamu ta boro men Tamat so’oba’e namorob haw nare’emih .
| Bible_taxi1500 | Latn | aai_Latn |
Naatu kwa ukwarimaim arib i etei God iyab sawar .
| Bible_taxi1500 | Latn | aai_Latn |
Imih men kwanabir , Tamat ana yabow kwa isa i ra’at men mamu kwikwik na’atube’emih .
| Bible_taxi1500 | Latn | aai_Latn |
“ Orot yait sabuw etei nahimaim ayu isou eo’orereb , ayu auman boro maramaim na’atube ana sinaf Tamai nanamaim .
| Bible_taxi1500 | Latn | aai_Latn |
Baise orot babin yait sabuw etei nahimaim ayu ekwakwahiru , ayu auman mar Tamai nanamaim boro ibo anakwahir .
| Bible_taxi1500 | Latn | aai_Latn |
“ Men kwananot ayu i tufuw abai tafaramamaim anan , En . Ayu i men tufuw abai ananamih , baise kauseb abai anan .
| Bible_taxi1500 | Latn | aai_Latn |
Ayu anan anayabin ‘ Kek orot boro tamah hairi hinagam , babitai boro hinah hairi hinagam , babine boro rawan babin hairi hinagam .
| Bible_taxi1500 | Latn | aai_Latn |
Imih orot ana kamabiy anababatun i boro i taiyuwin ana rara . ’
| Bible_taxi1500 | Latn | aai_Latn |
“ Orot yait ana yabow ayu isou ikikimin naatu hinah tamah isah ebiyabow kwanekwan i men karam boro ni’ufnunu , na’atube orot yait ana yabow ayu isou ikikimin naatu i natun orot naatu babitai isah ebiyabow kwanekwan , i men karam boro ni’ufnunu .
| Bible_taxi1500 | Latn | aai_Latn |
Naatu orot babin yait ana onaf men na’abar ayu nabi’ufnunu i men karam boro ayu airi ani’of .
| Bible_taxi1500 | Latn | aai_Latn |
Orot babin yait taiyuwin ana yawas enunuwih boro ana yawas nikasiy , baise orot babin yait ana yawas isou ebi’inuw boro natita’ur .
| Bible_taxi1500 | Latn | aai_Latn |
“ Orot yait kwa a merar eyiyi , ayu au merar eyiyi , naatu orot yait ayu au merar eyiyi , i orot yait ayu iyunu anan i ana merar eyiyi .
| Bible_taxi1500 | Latn | aai_Latn |
Orot babin yait dinab orot ana merar eyiyi , anayabin i dinab orot , nati orot boro dinab orot ana baiyan turin nab . Naatu orot yait , orot ana yawas mutufurin ana merar eyiy , anayabin i orot ana yawas mutufurin boro orot ana yawas mutufurin ana baiyan turin nab .
| Bible_taxi1500 | Latn | aai_Latn |
Naatu orot babin yait kek kikimin harewawat hun itin etomatom , anayabin i ayu au bai’ufununayan , anababatun a tur ao’owen i ana baiyan boro nab . ”
| Bible_taxi1500 | Latn | aai_Latn |
Jesu ana bai’ufununayah nah 12 roube’aten tur bitih ufunamaim efan nati itumar naatu na Galilee wanawanan bar merar afa imaim sabuw i’obaibiyih naatu binan .
| Bible_taxi1500 | Latn | aai_Latn |
John Baptist dibur bar ma’am Jesu bowabow bigan nowar , basit ana bai’ufununayah orot afa iyunih hin Jesu hibatiy .
| Bible_taxi1500 | Latn | aai_Latn |
“ Ku’o anowar , John isa eo anonowaraban o iti ina , ai aki boro orot tabo isan anama anakaif ? ”
| Bible_taxi1500 | Latn | aai_Latn |
Jesu iyafutih eo , “ Kwamatabir kwan abisa kwa’i’itin naatu kwanonowar i John ana tur kwana’owen .
| Bible_taxi1500 | Latn | aai_Latn |
Matah fim higewasin , ah kafikafirih higewasin hibat tereremor , sabuw biyah kokom ani’anih etei higewasin , tainih gugurih tur tenonowar , murumurubih hiyawas maiye timimisir , naatu Tur Gewasin i yababan sabuw isah tibibinan .
| Bible_taxi1500 | Latn | aai_Latn |
Orot yait ayu asisinaf isan erekasiy auman ebitumatum , i boro men baigegewasin nab . ”
| Bible_taxi1500 | Latn | aai_Latn |
John ana bai’ufununayah hinan ufut , Jesu sabuw ibatiyih , “ Arar yan kwatit kwanan John abisa sisinaf itinamih kwanot kwan ? Kotar wadar i’inuwas inu’in itinamih kwan ?
| Bible_taxi1500 | Latn | aai_Latn |
Ai abisa itinamih kwan ? Orot eabur gewas batabat itinamih kwan ? Baise sabuw hai abur gewasin i bar gewasihimaim tema’am .
| Bible_taxi1500 | Latn | aai_Latn |
Kwa’o anowar , abisa itinamih kwan , dinab orot ? Turobe , baise a tur ao’owen iti orot i dinab etei natabirih .
| Bible_taxi1500 | Latn | aai_Latn |
Anayabin iti orot John isan i Buk Atamaninamaim iti na’atube hikirum . ‘ Ayu au kob abarayan boro wan o namaim aniyun nan , i boro o a ef nayabuna . ’
| Bible_taxi1500 | Latn | aai_Latn |
“ Anababatun a tur ao’owen John Baptist baibin hitatoub wanawanahimaim i orot gagamin ta hitoub hiyai . Baise orot yait mar ana aiwobomaim ebikek boro John nan natabir .
| Bible_taxi1500 | Latn | aai_Latn |
John Baptist bibinan ana veya na iti boun titit , sabuw fairih i mar ana aiwob bain isan hai fairamaim hibiturafef .
| Bible_taxi1500 | Latn | aai_Latn |
Anayabin Dinab oro’orot naatu ofafar bukamaim hikikirum i hima hio inan John natit .
| Bible_taxi1500 | Latn | aai_Latn |
Imih iti tur inanowar bainamih inakokok na’at basit kubai , anayabin dinab orot Elijah matabir maiye namih hio kikirum , i John ana efan bai na titika .
| Bible_taxi1500 | Latn | aai_Latn |
Imih o yait tain nama’am na’at tur inanowar .
| Bible_taxi1500 | Latn | aai_Latn |
“ Itinin boro abisa’amaim iti boun ana sabuw isah anao kwanowar , sabuw iti boun hai itinin i kek gidigidih ahar efanamaim tema , hai ofonah bairi fafowamih tibi’afa’afa na’atube .
| Bible_taxi1500 | Latn | aai_Latn |
‘ Aki tabin ana ew atatabor , baise kwa men kwabenaben , naatu morob ana ew atatabor baise kwa men kwarerey . ’
| Bible_taxi1500 | Latn | aai_Latn |
“ John nan ana veya’amaim i yohar naatu harew fokarih men tom , naatu sabuw etei hio , iti orot i yoyom koun hiyen ema’am .
| Bible_taxi1500 | Latn | aai_Latn |
Baise Orot Natun nan i bay eaa , harew fokarin tom , sabuw etei hio , ’Iti orot kwa’itin , anaa , anatom kakafin ! Kabay o’onayah naatu sabuw bowabow kakafih sinafuyah bairi hiof tema’am . ’ Baise God ana so’ob i turobe sinafumaim tit yabin emamatar . ”
| Bible_taxi1500 | Latn | aai_Latn |
Bar merar moumurih maiyow Jesu ina’inanen moumurih na’in sinaf , baise sabuw men hikokok boro hai kakafihine hisisinaf dogor baikitabir hitab , imih Jesu yan so’ar iuwih eo .
| Bible_taxi1500 | Latn | aai_Latn |
“ Kwa Chorazin sabuw bai’akir kakafin boro kwanab , naatu kwa Bethsaida sabuw bai’akir kakafin boro kwanab ! Iti ina’inan kwa biyamaim asisinaf , Taiya sabuw naatu Sidon sabuw wanawanahimaim atasisinaf na’at , marasika boro ar faifuw kakafih hita’osen , yuh wah gao hitarab , hai kakafihine dogor baikitabir hitabaika .
| Bible_taxi1500 | Latn | aai_Latn |
Baise a tur aowen , baibatebat ana veya’amaim Taiya sabuw naatu Sidon sabuw hai baikwatutunen i boro ana fofonin , baise kwa abai kwatutunen boro tafan hiya’abar kwanab .
| Bible_taxi1500 | Latn | aai_Latn |
Naatu kwa Capernaum sabuw wab yen maramaim inu’in boro nare moroboyah hai efanamaim na’in . Ina’inan iti boun kwa biyamaim asisinaf marasika Sodom sabuw biyahimaim ata sisinaf na’at , iti boun ana veya i boro tama .
| Bible_taxi1500 | Latn | aai_Latn |
Baise a tur ao’owen , baibatebat ana veya , Sodom sabuw hai baikwatutunen i boro ana fofonin , baise kwa a baikwatutunen boro tafan hiya’abar kwanab . ”
| Bible_taxi1500 | Latn | aai_Latn |
Nati ana veya’amaim Jesu yoyoban eo , “ Tamai mar tafaram ana Regah a merar ayiyi , anayabin not gewasih sabuw so’oso’obayah hai notamaim ibun wa’ir ma’am natunat bereberefiy biyahimaim iwa’an ebirerereb .
| Bible_taxi1500 | Latn | aai_Latn |
Turobe Tamai , abisa kokokomaim isinaf temamatar imih gewasin .
| Bible_taxi1500 | Latn | aai_Latn |
“ Sawar etei’imak i ayu Tamai itu . Men yait ta so’ob ayu i God Natun , naatu men yait ta so’ob God i ayu Tamai , imih sabuw iyab ayu arurubinih boro ani’obaiyih i auman hiso’ob God i ayu Tamai .
| Bible_taxi1500 | Latn | aai_Latn |
“ Kwa iyabowat bit kwa’abar tun rarabi , kwana ayu biyau , ayu boro efan anit kwaniyarir .
| Bible_taxi1500 | Latn | aai_Latn |
Ayu au bai’obaiyen hamehamen kwanab kwani’ufunun , anayabin ayu i taiyuwu ayara’iyu anutanub , imih kwanan ayu biyu’umaim boro biya tuniwa’an .
| Bible_taxi1500 | Latn | aai_Latn |
Anayabin ayu au bai’obaiyen i kiririn imih an bi’obaiyi i boro hamehamen . ”
| Bible_taxi1500 | Latn | aai_Latn |
Veya bai’ab na’atube sawar ufunamaim , Jesu Baiyarir Ana Veya sanabey wanawanah remor inan ana bai’ufununayah a himorob , basit sanabey afa hirut hikeb ro’oro’oh hibow hi’aa .
| Bible_taxi1500 | Latn | aai_Latn |
Naatu ofafar bai’obaibiyenayah hi’itih basit Jesu hi’u , “ A bai’ufununayah ku’itih , abis tisisinaf i ata ofafar te’a’a’stu’utu’ub , anayabin boun i Baiyarir ana veya .
| Bible_taxi1500 | Latn | aai_Latn |
Jesu iyafutih eo , “ David ana sabuw bairi aa himomorob ana maramaim , David God ana bar wanawanan run , rafiy God isan hisibor hi’inu’in , bow ana sabuw bairi hi’aa , Buk Atamaninamaim hikirum inu’in kwaiyab kwa’itin ? Nati i ofafar hi’astu’ub , anayabin nati sibor i hi’ofafar firis akisihimo hinabow hina , men David ana sabuw o men yait ta’aamih .
| Bible_taxi1500 | Latn | aai_Latn |
Naatu Moses ana ofafar ta kwaiyab kwa’itin ? Baiyarir ana veya firis terun Tafaror Bar teyayabuna men ofafar te’a’astu’ub ? En .
| Bible_taxi1500 | Latn | aai_Latn |
Baise boun i a tur ao’owen , sawar gagamin anababatun i na tit , men iti Tafaror Bar na’atube’emih .
| Bible_taxi1500 | Latn | aai_Latn |
Buk Atamaninamaim i iti na’atube eo , ‘ Kabeber i akokok men sibor . ’ Kwa iti sawar yabin anababatun kwatasoso’ob na’at sabuw gewasih boro men kwatakusairih .
| Bible_taxi1500 | Latn | aai_Latn |
Anayabin Orot Natun i Baiyarir Tamah anababatun . ”
| Bible_taxi1500 | Latn | aai_Latn |
Jesu nati efan itumar na hai Kou’ay Bar ta wananwanan run ,
| Bible_taxi1500 | Latn | aai_Latn |
orot ta uman murubin ma’ama’amaim , naatu sabuw afa nati’imaim hima’am i ef hinunuwet Jesu gamin uwin isan , imih Jesu hibatiy hio , “ It ata ofafaramaim Baiyarir ana veya orot babin boro taniyawas ai en ? ”
| Bible_taxi1500 | Latn | aai_Latn |
Baise Jesu iyafutih eo , “ Bo o orot ta a sheep Baiyarir ana veya hub tare’er , boro itatain tayen o itihamiy ta’in tamorob ?
| Bible_taxi1500 | Latn | aai_Latn |
Orot ana yawas i ra’at kwanekwan men for na’atube’emih . Isan imih Baiyarir ana veya orot babin tanabibais i men tasisinaf kakaf ofafar ta’a’astu’ubimih . ”
| Bible_taxi1500 | Latn | aai_Latn |
Imaibo orot uman murubin isan eo , “ Uma ku’otofair a’itin . ” Naatu orot uman otofair naatu uman igewasin uman rounane na’atube matar .
| Bible_taxi1500 | Latn | aai_Latn |
Basit Pharisee Jesu hihamiy hitit ufun , rabin morob isan hiyakitifuw .
| Bible_taxi1500 | Latn | aai_Latn |
Jesu rabinamih hiyayanuw tur nowar naatu efan nati ihamiy sa’ab in , sabuw rou’ay gagamin na’in hi’itin hi’ufunun bairi hinan , iyabowat hisawow hinan etei iyawasih .
| Bible_taxi1500 | Latn | aai_Latn |
Naatu eo fafarih eo , “ Sabuw afa hai tur men kwana’owenamih .
| Bible_taxi1500 | Latn | aai_Latn |
Iti i abisa dinab orot Isaiah ana bukamaim kikirum na iturobe .
| Bible_taxi1500 | Latn | aai_Latn |
‘ Iti orot i ayu isau bowamih arubin , ayu au yabow orot , i isan ayu abiyasisir , Ayu Anunu boro anitin , naatu i boro ma gewas isan sabuw tutufin etei isah naorerereb .
| Bible_taxi1500 | Latn | aai_Latn |
I boro men nagam naatu boro men fanan aumetawat niwow ; Fanan boro men ef gagamin yanamaim hinanowar .
| Bible_taxi1500 | Latn | aai_Latn |
Sawasaw ririmih hikimow tere’er boro men na’abar faifiyen , na’atube ana marakaw kikimin etoto’ab boro men nihamiy , baise boro nihamiy nato’ab nanan ma gewas ana fair nara’at .
| Bible_taxi1500 | Latn | aai_Latn |
Naatu sabuw etei hai not hai baitumatum i biyanamaim hinayai . ’ ”
| Bible_taxi1500 | Latn | aai_Latn |
Imaibo sabuw afa orot ta matan fim naatu demon awan gugin toun bububur ma’am hibai hina Jesu biyan hitit iyawas naatu misir tur eo naatu matan igewasin nuw .
| Bible_taxi1500 | Latn | aai_Latn |
Sabuw rau’ay gagamin na’in Jesu abisa iwa’an hi’i’itin hai hikasiy ra’at hio , “ Iti orotom David uwan ta ? ”
| Bible_taxi1500 | Latn | aai_Latn |
Baise Pharisees hinonowar hio , “ Iti orot demon enununih , anayabin demon hai ukwarin wabin Beelzebul fair itin , nati esisinaf . ”
| Bible_taxi1500 | Latn | aai_Latn |
Jesu abisa hinotanot so’ob , naatu uwih eo , “ Tafaram ta’imon hinakusib rou’ab namatar hinabiyow boro men manin hiniyowamih , naatu bar meraramaim o ain uf rara’amaim hinakusib hinabiyow hai ma boro hini’afiy .
| Bible_taxi1500 | Latn | aai_Latn |
Imih Demon Ana Aiwob wanawananamaim hinakusib taiyuwih hinabiyow , i ana aiwob wanawanan ana fair boro naririm .
| Bible_taxi1500 | Latn | aai_Latn |
Naatu kwa i ayu Beelzebul fair baitu demon nunih kwarouw kwa’o . Bo kwa a bai’ufununayah i yait ana fairamaim demon tenununih ? Isan imih kwa taiyuw abai’ufununayah hai sinafumaim ebi’obaiyi God ana baibatiyen i wan kwamara’at .
| Bible_taxi1500 | Latn | aai_Latn |
Baise ayu i God Anunin Kakafiyin ana fairamaim demon anununih , imih nati ebi’obaiyit mar ana aiwob i na tit kwa wanawananamaim .
| Bible_taxi1500 | Latn | aai_Latn |
“ Orot fairin ana bar boro men asir hinarun ana sawar hinabainomih , baise wantoro’ot orot hinab hinafatum nabat , imaibo ana sawar hinabainuw .
| Bible_taxi1500 | Latn | aai_Latn |
“ Orot yait ayu airi men abita’imon i ayu au wosai , naatu orot yait men ayu ibaisu airi bobaituw abigenamih , nati orot i wasgeyayan .
| Bible_taxi1500 | Latn | aai_Latn |
Ana’an nati isan imih a tur ao’owen , bowabow kakafih ta ta naatu bai’ib tur ta ta God boro nanotawiyen , baise orot yait Anun Kakafiyin ni’ib isan tur kakafin na’o , i ana bowabow kakafih boro men nanotawiyimih .
| Bible_taxi1500 | Latn | aai_Latn |
Naatu orot yait Orot Natun isan tur kakafin na’o nabigigim boro ana bowabow kakafin nanotawiyen , baise orot yait God Anun Kakafiyin isan na’o nabi’iyab , i boro tafaramamaim men nanotawiy na’atube maramaim .
| Bible_taxi1500 | Latn | aai_Latn |
“ A ai inakaif gewas boro ro’on gewasin inab , a ai men inakaif gewas ro’on boro kakafin inab , anayabin ai i boro ro’onamaim ina’inan .
| Bible_taxi1500 | Latn | aai_Latn |
Kwa i tuwamorob foufuh , dogor wanawanan kakafin ema’am boro mi’itube tur gewasih kwana’o . Anayabin abisa dogor wanawanan ema’am i awamaim etitit .
| Bible_taxi1500 | Latn | aai_Latn |
Orot gewasin ana bar wanawanan sawar gewasih ya ti’inu’in boro nabow naya taiten , naatu orot kakafin ana bar wanawanan sawar kakafih ya ti’inu’in boro naya taiten .
| Bible_taxi1500 | Latn | aai_Latn |
Imih a tur ao’owen , baibatebat ana maramaim sabuw etei awahimaim tur abisa hi’o boro God ana tur hina’owen aisim nati tur hi’o .
| Bible_taxi1500 | Latn | aai_Latn |
Naatu o taiyuw a tur io’omaim God boro nibatiyi , naatu o taiyuw a turamaim boro naorereb o i gewas o kakaf . ”
| Bible_taxi1500 | Latn | aai_Latn |
Imaibo Pharisee naatu Ofafar bai’obaiyenayah afa himisir hi’o , “ Bai’obaiyenayan , aki akokok ina’inan ta iniwa’an ana’itin . ”
| Bible_taxi1500 | Latn | aai_Latn |
Baise Jesu iyafut eo , “ Kwa iti mar boun nan ana sabuw a fanasair ra’at , ina’inan itinamih kwa’o . Baise ina’inan boro men ta kwana’itinamih , ina’inan ta’imon nati dinab orot Jonah biyanamaim kwa’itinika .
| Bible_taxi1500 | Latn | aai_Latn |
Jonah siy gagamin tonan yan wanawanan in fai tounu auyit tounu na’atube , Orot Natun boro fai tounu auyit tounu me wanawanan na’in .
| Bible_taxi1500 | Latn | aai_Latn |
Jonah binan Nineveh sabuw hinonowar ufunamaim hai bowabow kakafih hisisinaf etei hihamiyen , imih baibatebat ana veya boro hinamisir kwa kwabiwa’an kakaf isan boro hina’uwi , anayabin binan iti boun abit i men marasika Jonah bibinan na’atube’emih !
| Bible_taxi1500 | Latn | aai_Latn |
Na’atube tafaram Sheba hai aiwob babin Solomon ana binan gewasin nowaramih ana tafaram ef yok na’in ihamiy na tur nowar , imih baibatebat ana veya boro namisir , kwabiwa’an kakaf isan na’uwi , anayabin Solomon bibinan i men boun ayu abibinan na’atube’emih !
| Bible_taxi1500 | Latn | aai_Latn |
“ Demon kakafin orot biyanamaim ema’am tenun etit i boro watu owararinamaim ma baiyarir isan ana efan nanuwet , naatu efan men natitita’ur na’at ,
| Bible_taxi1500 | Latn | aai_Latn |
i boro na’o , ‘ Ayu boro anamatabir maiye au ubar anan . ’ Naatu namatabir nan ana bar natitit , ana bar wanawanan i owararin naatu hirereb hiyabuna inu’in boro na’itin .
| Bible_taxi1500 | Latn | aai_Latn |
Imaibo boro namatabir maiye demon kakafih anababatun etei seven nanawiyih bairi hinan nati bar hinasusuw hinama . Naatu nati orot i boro na’af narauwabon men marasika ma’am na’atube’emih . Imih iti sabuw boun hima kakafih tesisinaf boro isah na’atube namatar . ”
| Bible_taxi1500 | Latn | aai_Latn |
Jesu eo , sabuw hima hinonowar ana tur baisawarina’e , hinah taitin hina hitit ufun hibat hi’o , “ Aki akokok Jesu bairi ana’o . ”
| Bible_taxi1500 | Latn | aai_Latn |
Basit orot ta run Jesu iu , “ Hinat taiti hina ufun tebatabat , tekokok bairi kwana’o . ”
| Bible_taxi1500 | Latn | aai_Latn |
Jesu orot iya’afut eo , “ Ayu hinai naatu taitu anababatun ana’o inanowar . ”
| Bible_taxi1500 | Latn | aai_Latn |
Imaibo ana bai’ufununayah isah uman fufunih eo , “ Ayu hinai naatu taitu i iti tema’am ku’itih .
| Bible_taxi1500 | Latn | aai_Latn |
Orot yait ayu Tamai maramaim eo na’atube fanan bai esisinaf i ayu taiu , ayu rubu naatu ayu hinai . ”
| Bible_taxi1500 | Latn | aai_Latn |
Nati veya ta’imon Jesu bar itumar tit na harew kukuf sisibinamaim sabuw bai’obaiyih isan mara’iy .
| Bible_taxi1500 | Latn | aai_Latn |
Naatu sabuw moumurih maiyow hiru’ay hi’ar bebera’uh itih , basit wa bai inatait tafan mare , sabuw baise dones yan himarir hima .
| Bible_taxi1500 | Latn | aai_Latn |
Imaibo ma sawar moumurih na’in oroubonamaim eo hima hinowar . Naatu ana oroubon ta i iti na’atube eo , “ Ana veya ta orot masaw bowayan ana ub tanumamih tit in .
| Bible_taxi1500 | Latn | aai_Latn |
Ana ub afa tata’asiyen i ef yanamaim hire , naatu mamu hire hibow hi’aa ,
| Bible_taxi1500 | Latn | aai_Latn |
Ana ub afa i to’ato yan hire’ere ana kamar men gagamin imih saisewat hikubounih hiyen . Anayabin kamar baban i fokarin .
| Bible_taxi1500 | Latn | aai_Latn |
Baise veya yey ana mar wabuburinamaim ub etei hi’arat , naatu hikimow hire anayabin wairoroh men babanika hire .
| Bible_taxi1500 | Latn | aai_Latn |